Vy bruker elektriske tog av type 74 på Vestfoldbanen. I 2015 fraktet den gangs NSB 4,6 millioner passasjerer på regiontogene mellom Eidsvoll og Skien, hvilket gjorde den til NSBs mest trafikkerte regiontogstrekning. Banen var i 2014 åpen 98,4 % av tiden, og 463 tog var forsinket. Det tilbys en skyttelbuss som går mellom Torp stasjon og Sandefjord lufthavn, Torp, som korresponderer med togene og tar fire minutter.